gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6180, del 08-01-2010 (2009/14761)

Adjudicació definitiva número 548/2009. Manteniment i renovació de sistemes de gestió, arxiu i transmissió d'imatges radiològiques del Departament de Salut d'Elx - Hospital General.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6180

Data del DOGV
:   08-01-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/14233


Data del document
:   15-12-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número 548/2009. Manteniment i renovació de sistemes de gestió, arxiu i transmissió d'imatges radiològiques del Departament de Salut d'Elx - Hospital General. [2009/14906]  
1. Entitat adjudicadora  
a) Organisme: Generalitat Valenciana. Agència Valenciana de Salut.   
b) Dependència que tramita l'expedient: Departament de Salut d'Elx - Hospital General. camí de l'Almàssera, 11, 03051 - Elx (Alacant). Telèfon 07 286 98 99, fax 96 667 93 84.   
c) Número d'expedient: 548/2009.   
2. Objecte del contracte  
a) Tipus de contracte: contracte de servicis.  
b) Descripció de l'objecte: manteniment i renovació de sistemes de gestió, arxiu i transmissió d'imatges radiològiques del Departament de Salut d'Elx - Hospital General.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6099 de 10 de setembre de 2009, BOE núm. 228 de 21 de setembre de 2009 i DOUE núm. S-174 de 10 de setembre de 2009.  
3. Tramitació, procediment i sistema d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: un milió dèsset mil dos-cents quaranta-un euros i trenta-set cèntims (1.017.241,37 €) IVA exclòs; un milió cent vuitanta mil euros (1.180.000,00 €) IVA inclòs.  
5. Adjudicació definitiva  
a) Data: 4 de desembre de 2009.  
b) Contractista: Esaote, S.p.A.  
c) Nacionalitat: italià.  
d) Import d'adjudicació: nou-cents seixanta-sis mil tres-cents setanta-nou euros i trenta cèntims (966.379,30 €) IVA exclòs; un milió cent vint mil nou-cents noranta-nou euros i noranta-nou cèntims (1.120.999,99 €) IVA inclòs.  
València, 15 de desembre de 2009.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6188, del 20-01-2010 (2010/368)

Aprovació del text refós del Pla Parcial Torre Bellver 2a Fase.
---------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/368


Data del document
:   04-12-2009

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * pla d'urbanisme
    * administració local

Aprovació del text refós del Pla Parcial Torre Bellver 2a Fase. [2010/368]  
Que el Ple de l'Ajuntament (19/2009), en sessió extraordinària celebrada el dia 26 de novembre de 2009, va aprovar el text refós del Pla Parcial de Torre Bellver 2a Fase, cosa que es fa pública, d'acord amb l'article 104.2 de la Llei 16/2005, de 30 de desembre, Urbanística Valenciana, la part dispositiva del qual és la següent:  
«Primer. Aprovar el Text Refós del Pla Parcial Torre Bellver 2a Fase, presentat per Desiderio Nebot Caballer, en nom i representació de la mercantil Costa Bellver, en data 26 d'octubre de 2009, Reg. Ent. núm. 14341.  
Segon. Publicar el corresponent acord plenari així com el contingut de les normes urbanístiques i altres documents amb eficàcia normativa en el Butlletí Oficial de la Província de Castelló així com una ressenya d'aquest en el Diari Oficial de la Comunitat Valenciana.  
Tercer. Remetre còpia del corresponent acord plenari així com del text refós a la Conselleria de Medi Ambient, Aigua, Urbanisme i Habitatge.»  
Orpesa, 4 de desembre de 2009.- L'alcalde: Rafael Albert Roca.
Diari Oficial de la Generalitat Valenciana


Sumari del DOGV 6391, del 05-11-2010 (2010/11230)

Acceptació de la delegació de les facultats atribuïdes en matèria de sancions de trànsit dels ajuntaments d'Elda i Xàbia.
-------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11373


Data del document
:   27-10-2010

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de les facultats atribuïdes en matèria de sancions de trànsit dels ajuntaments d'Elda i Xàbia. [2010/11851]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de les Hisendes locals, es publica l'acceptació, mitjançant un decret del president de la Diputació Provincial de data 27 d'octubre de 2010, de la delegació efectuada pels plens de l'Ajuntament d'Elda, en la sessió de data 29 de juliol de 2010, i de l'Ajuntament de Xàbia, en al sessió de data 29 d'abril de 2010, amb l'abast, condicions generals i contingut que estableix l'acord per a la delegació en la Diputació Provincial d'Alacant de les facultats atribuïdes en matèria de gestió i recaptació de les sancions per incompliment de la Llei de Trànsit, Circulació de Vehicles de Motor i Seguretat Viària, dels ajuntaments de la província, aprovat en la sessió del Ple Provincial de data 6 de febrer de 2003 i 6 de novembre de 2003 (BOP número 279, de data 04.12.2003, i en el DOCV número 4650, de data 15.12.2003).  
Aquestes delegacions realitzades a favor de la Diputació Provincial tindran efecte des de l'endemà del dia que es publiquen en el Butlletí Oficial de la Província d'Alacant i estaran vigents per un període de cinc anys. I quedaran prorrogades per reconducció tàcita d'any en any, si cap de les parts hi manifesta expressament la seua voluntat en contra i si s'ha comunicat a l'altra amb una antelació no inferior a sis mesos al seu acabament o a la de qualsevol dels períodes de pròrroga.  
Alacant, 27 d'octubre de 2010.- El president: José Joaquín Ripoll Serrano. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6401, del 19-11-2010 (2010/12465)

RESOLUCIÓ d'11 de novembre de 2010, de la Universitat de València, per la qual nomena José Vicente Falcó Garí professor titular d'universitat, de l'àrea de coneixement Zoologia.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6401

Data del DOGV
:   19-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12352


Data del document
:   11-11-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de novembre de 2010, de la Universitat de València, per la qual nomena José Vicente Falcó Garí professor titular d'universitat, de l'àrea de coneixement Zoologia. [2010/12600]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 71 de professor titular d'universitat (concurs núm. 53/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar José Vicente Falcó Garí professor titular d'universitat, de l'àrea de coneixement Zoologia, adscrita al Departament de Zoologia.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 11 de novembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6357, del 17-09-2010 (2010/9926)

Extracte de la convocatòria per a cobrir dues places d'auxiliar administratiu per concurs oposició i mitjançant procés de consolidació d'ocupació temporal.
-----------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9926


Data del document
:   07-09-2010

Organisme emissor
:   Ajuntament de Corbera

Tipus de document
:   Extracte

Descriptors 

:   * Corbera
    * concurs administratiu

Extracte de la convocatòria per a cobrir dues places d'auxiliar administratiu per concurs oposició i mitjançant procés de consolidació d'ocupació temporal. [2010/9926]  
Per la Resolució d'Alcaldia número 227/2010, de data 2 d'agost de 2010, s'aprovaren les bases i la convocatòria per a cobrir en propietat dues places d'auxiliar d'administratiu per concurs oposició i mitjançant procés de consolidació d'ocupació temporal.  
En el Butlletí Oficial de la Província de València, número 192, de data 14 d'agost de 2010, apareixen íntegrament publicades les bases de l'esmentada convocatòria per a la provisió en propietat de les places següents.  
Dues places d'auxiliar administratiu, escala d'administració general, subescala administrativa, grup C, subgrup C2.  
El termini de presentació de sol·licituds serà de 20 dies naturals comptadors des de l'endemà de la publicació d'aquest anunci en el Butlletí Oficial de l'Estat.  
Els successius anuncis d'aquesta convocatòria, quan pertoquen de conformitat amb les bases, es publicaran en el Butlletí Oficial de la Província de València, al tauler d'edictes de l'Ajuntament i en la pàgina web .  
Corbera, 7 de setembre de 2010.- L'alcalde: Leopoldo Hernán Tornero.
Diari Oficial de la Generalitat Valenciana


Sumari del DOGV 6210, del 19-02-2010 (2010/1791)

Correcció d'errades de les bases de la convocatòria d'oposició lliure per a la provisió, com a personal laboral fix, de tres places de tècnic de grau mitjà, vacants en la plantilla de personal laboral fix.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1791


Data del document
:   28-01-2010

Organisme emissor
:   Ajuntament d'Orihuela

Tipus de document
:   Correcció d'errades

Anàlisi jurídica

 Descriptors 

:   * Orihuela
    * concurs administratiu

Correcció d'errades de les bases de la convocatòria d'oposició lliure per a la provisió, com a personal laboral fix, de tres places de tècnic de grau mitjà, vacants en la plantilla de personal laboral fix. [2010/1791]  
En relació amb la convocatòria d'oposició lliure per a la provisió, com a personal laboral fix pel sistema d'oposició, de tres places de tècnic de grau mitjà, vacants en la plantilla de personal laboral fix d'aquest Ajuntament, es fa públic el següent:  
Detectada una errada material en la base segona de la convocatòria, punt 2,1 condicions generals, apartat c), per Resolució d'Alcaldia de data 28.01.2010, s'ha resolt el següent:  
Esmenar l'errada que hi ha en les bases per a la provisió, com a personal laboral fix pel sistema d'oposició, de tres tècnics de grau mitjà, aprovades pel Decret d'Alcaldia de data 16.11.2009 i publicades en el Butlletí Oficial de la Província d'Alacant núm. 230 de 02.12.2009, en el sentit següent:  
En la base segona de la convocatòria, punt 2.1 condicions generals, apartat c), on diu:   
«c) Estar en possessió de qualsevol dels següents títols: ..., enginyer tècnic agrònom»;  
Ha de dir:  
«c) Estar en possessió de qualsevol dels següents títols: ..., enginyer tècnic agrícola.»  
Cosa que es fa pública perquè en prengueu coneixement.  
Orihuela, 28 de gener de 2010.- L'alcaldessa: Mónica I. Lorente Ramón.
Diari Oficial de la Generalitat Valenciana


Sumari del DOGV 6278, del 31-05-2010 (2010/6112)

Informació pública de la modificació puntual a les normes subsidiàries del planejament municipal denominada 1PG.
----------------------------------------------------------------------------------------------------------------

### Dades del document

Número de DOGV
:   6278

Data del DOGV
:   31-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6112


Data del document
:   17-05-2010

Organisme emissor
:   Ajuntament d'Altura

Tipus de document
:   Anunci

Descriptors 

:   * Altura
    * pla d'urbanisme
    * administració local

Informació pública de la modificació puntual a les normes subsidiàries del planejament municipal denominada 1PG. [2010/6112]  
El Ple de la corporació, en la sessió ordinària del dia 31 de març de 2010, va acordar, per unanimitat, l'aprovació inicial de la modificació puntual a les normes subsidiàries del planejament municipal, denominada 1PG, així com sotmetre aquesta a informació pública.  
Se sotmet l'expedient de la modificació a informació pública pel termini d'un mes, comptat a partir de la inserció d'aquest anunci en el Diari Oficial de la Comunitat Valenciana, segons l'article 83.2.a de la Llei Urbanística Valenciana, durant el qual podrà ser examinat i s'hi podran formular les al·legacions i reclamacions que s'estimen pertinents, tot això tal com s'estableix en l'article 94 de la Llei 16/2005, de 30 de desembre, de la Generalitat, Urbanística Valenciana i l'article 223 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Govern Valencià.  
Altura, 17 de maig de 2010.- L'alcalde: Rafael Rubio Sellés.
Diari Oficial de la Generalitat Valenciana


Sumari del DOGV 6229, del 18-03-2010 (2010/2601)

Extracte de la convocatòria per a proveir dues places de personal d'oficis, oficial de segona electricista.
-----------------------------------------------------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/2601


Data del document
:   01-03-2010

Organisme emissor
:   Ajuntament de Benidorm

Tipus de document
:   Extracte

Descriptors 

:   * Benidorm
    * concurs administratiu

Extracte de la convocatòria per a proveir dues places de personal d'oficis, oficial de segona electricista. [2010/2601]  
En el Butlletí Oficial de la Província d'Alacant número 180, de data 18 de setembre de 2008, es van publicar íntegrament les bases de la convocatòria realitzada per l'Ajuntament de Benidorm, per a proveir en propietat, mitjançant el sistema d'oposició per torn lliure, dues places d'oficial de segona electricista, enquadrades en l'escala d'administració especial, subescala serveis especials, classe personal d'oficis, grup de classificació d'agrupacions professionals.  
El termini de presentació d'instàncies per a aquesta convocatòria serà de 20 dies naturals, comptador des de l'endemà de la publicació d'aquest anunci en el Boletín Oficial del Estado.  
Els anuncis successius relatius a aquesta convocatòria es publicaran únicament en el Butlletí Oficial de la Província d'Alacant i al tauler d'anuncis de l'Ajuntament de Benidorm.  
Benidorm, 1 de març de 2010.- L'alcalde: Agustín Navarro Alvado.
Diari Oficial de la Generalitat Valenciana


Sumari del DOGV 6320, del 28-07-2010 (2010/8556)

Notificació en extracte dels expedients sancionadors números ESSANC/46/2010/0007 i ESSANC/46/2010/0037.
-------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8556


Organisme emissor
:   Conselleria de Governació

Tipus de document
:   Anunci

Notificació en extracte dels expedients sancionadors números ESSANC/46/2010/0007 i ESSANC/46/2010/0037. [2010/8556]  
Intentada la notificació als interessats o als seus representants que a continuació es relacionen, per dues vegades, sense que aquesta s'haja pogut realitzar per causes no imputables a l'administració, de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'art. 61 del mateix text legal.  
Perquè l'interessat puga tenir coneixement íntegre de l'acte i quede constància de tal coneixement, podrà comparèixer en el termini de 10 dies des de la publicació del present anunci en el DOCV, a al seu de la Direcció General de Seguretat i Protecció Ciutadana, de la Conselleria de Governació, situada al C/ Historiador Chabás, 2 de València, de dilluns a divendres en horari de 9.00 a 14.00 h.  
1. Expedient: ESSANC/46/2010/0007  
Procediment sancionador en matèria d'espectacles, establiments públics i activitats recreatives.  
Acte administratiu: resolució del procediment sancionador   
Interessat: Gio & Borja, SL.  
Última adreça coneguda: Ps/ Albereda, 43-baixos. València.  
2. Expedient: ESSANC/46/2010/0037  
Procediment sancionador en matèria d'espectacles, establiments públics i activitats recreatives.  
Acte administratiu: proposta de resolució del procediment sancionador  
Interessat: Gabriele Sorce  
Última adreça coneguda: C/ Alzira, 2-baixos. València  
València, 23 de juliol de 2010.- La directora general de Seguretat i Protecció Ciutadana: Sonia Vega Cueje.
Diari Oficial de la Generalitat Valenciana


Sumari del DOGV 6306, del 08-07-2010 (2010/7343)

Notificació de l'acord d'incoació i plec de càrrecs. Expedient número 10/10A.
-----------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7343


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de l'acord d'incoació i plec de càrrecs. Expedient número 10/10A. [2010/7343]  
D'acord amb el que disposen els articles 59.4 i 61 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/99, de 13 de gener, es fa pública la notificació de l'acord d'incoació i plec de càrrecs dels expedients sancionadors que s'indiquen, instruïts per la Direcció Territorial d'Economia i Hisenda d'Alacant, a les persones o entitats denunciades que a continuació es detallen, ja que s'ha intentat la notificació en l'últim domicili conegut i no s'ha pogut practicar.  
Perquè l'interessat o interessats puguen conéixer íntegrament l'acte i en quede constància, podrà comparéixer en el termini de deu dies des de la publicació del present anunci en el Diari Oficial de la Comunitat Valenciana, en la seua d'esta Direcció Territorial d'Economia i Hisenda, Secció Administrativa de Joc, situada al c/Churruca, núm. 25, d'Alacant, de 9.00 a 14.00 hores.  
1. Acord d'incoació i plec de càrrecs expedient sancionador núm. 10/10A. De conformitat amb el que disposa la Llei de la Generalitat Valenciana 4/88, de 3 de juny, (DOGV núm. 842 de 9 de juny de 1988) en relació amb el Decret 115/06, de 28 de juliol, del Consell (DOGV núm. 5.343 de 11 de setembre de 2006), per acord de data 24.02.2010 de la directora territorial d'Economia i Hisenda a Alacant, s'ha incoat expedient sancionador contra Elena Dobre, NIE D0088904B, per suposada infracció tipificada en l'article 43.d) del decret mencionat, detectada en l'establiment denominat Quijano.  
L'últim domicili conegut és a Elx (Alacant), c/Concepción Arenal, 104 (Bar Quijano).  
Alacant, 10 de juny de 2010.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 6413, del 09-12-2010 (2010/12259)

Notificació de la sentència dictada en el judici ordinari número 480/2009.
--------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12907


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 480/2009. [2010/12855]  
Procediment ordinari 000480/2551-GJ  
De: Bancaixa.  
Procurador: José Javier Arribas Valladares.  
Contra: Máximo Miguel Santágueda Asíns.  
Procurador: -  
En aquest procediment de judici ordinari número 480/09, seguit a instàncies de Bancaixa, contra Máximo Miguel Santágueda Asíns, s'ha dictat la sentència, que té l'encapçalament i dispositiva com segueix:  
«Sentència número 238/10  
València, 2 de novembre de 2010.  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 480/09, a instàncies de la Caixa d'Estalvis de València, Castelló i Alacant, Bancaixa, representada pel procurador José Javier Arribas Valladares, i assistida pel lletrat José Luis Ponz Romero, contra Máximo Miguel Santágueda Asíns, declarat en rebel·lia; s'hi exerceix una acció de reclamació d'una quantitat.  
Dispositiva  
Estime la demanda presentada per la Caixa d'Estalvis de València, Castelló i Alacant, Bancaixa, representada pel procurador José Javier Arribas Valladares contra Máximo Miguel Santágueda Asíns, declarat en rebel·lia, i condemne el demandat a pagar a l'actora la quantitat de sis mil tres-cents cinquanta-huit euros i quaranta-sis cèntims (6.358,46 euros), més els interessos de demora al tipus pactat (18%) des de la data de tancament del compte (1 de maig de 2008). S'imposen al demandat les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat, dins del termini de cinc dies hàbils comptats des que es notifique, en els termes de l'article 457 de la Llei d'Enjudiciament Civil 2000 i amb subjecció al que disposa la disposició addicional 15a de la Llei Orgànica del Poder Judicial per tal de complir el deure d'efectuar dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
I atés que el demandat esmentat, Máximo Miguel Santágueda Asíns, es troba en parador desconegut, expedisc aquest edicte a fi que li valga de notificació de forma deguda.  
València, 2 de novembre de 2010.- El secretari judicial: Alberto Martínez de Santos.